Samsung Galaxy Z Flip 5 og Galaxy Z Fold 5 lækket

En række billeder af Samsungs to kommende foldbare telefoner: Galaxy Z Flip 5 og Galaxy Z Fold 5, er blevet lækket.

Galaxy Z Flip 5 ser ud til at få den største overhaling hvad angår designet. Skærmen (når telefonen er klappet sammen), siges nemlig at være vokset til omtrent 3,4″, kontra 1,9″ på Galaxy Z Flip 4. Skærmen vil desuden blive optimeret til at vise apps fra Google, såsom Maps og YouTube.

Hvad angår Galaxy Z Fold 5, er der ikke de helt store designændringer i sigte, udover et forbedret hængsel med mindre mellemrum, når telefonen er foldet sammen. Telefonens dimensioner er nærmest også de samme som forgængeren.

Samsung Galaxy Z Flip5 og Z Fold 5 vil også få en opgradering i den interne hardware, med drivkraften fra en Snapdragon 8 Gen 2-chip.

Lanceres i slutningen af juli

Samsung har allerede bekræftet, at de vil introducere Galaxy Z Flip 5 og Galaxy Z Fold 5 under et Unpacked-event i Seoul, i slutningen af juli måned – muligvis den 26. juli.

Læs også: OnePlus Nord 3 lækket på billeder

Samsung Galaxy Z Flip 5 og Galaxy Z Fold 5 lækket