Samsung introducerer Galaxy Z Flip 5 og Galaxy Z Fold 5

Samsung har i dag løftet sløret for to nye foldbare telefoner: Galaxy Z Flip 5 og Galaxy Z Fold 5.

En af de store nyheder i år for de to foldbare telefoner er et nyt hængsel, kaldet “Flex Hinge”, som gør telefonen i stand til at folde helt fladt sammen. På tidligere Fold- og Flip-modeller, var der nemlig et synligt mellemrum, når telefonen var foldet sammen – men det er væk nu. Drivkraften i begge telefoner er Qualcomm Snapdragon 8 Gen 2 for Galaxy, hvilket Galaxy S23-serien også er udstyret med.

Galaxy Z Flip 5

Udover det nye hængsel er der ikke sket de store ændringer ved Galaxy Z Fold 5, kontra forgængeren. Til gengæld har Galaxy Z Flip 5 rykket sig en del, hvad angår skærmen på fronten, når telefonen er foldet sammen. Den lille skærm på 1,9″ i Flip 4 er nu vokset til 3,4″, hvilket åbner op for mange flere muligheder.

Foldes telefonen ud, er der en 6,7″ FHD+-skærm på 120Hz, med en maksimal lysstyrke på 1.200 nits.

De to kameraer på bagsiden er fortsat på 12MP hver, bestående af en primær linse og et ultrawide-kamera. Batteriets størrelse er stadig på 3.700 mAh med 25 W kablet opladning og 15W trådløs ladning.

Batteriets størrelse er stadig på 3.700 mAh med 25 W kablet opladning og 15W trådløs ladning.

https://www.youtube.com/watch?v=GICBQjRs4-E

Galaxy Z Fold 5

Galaxy Z Fold 5 har en 6,2″ ydre skærm, mens den udfoldet har en 7,6-tommer skærm med adaptiv 120Hz (1~120Hz) opdateringshastighed. Skærmene har også bevaret deres billedformater. Lysstyrken på den primære skærm er 30% mere lysstærk år med en max. lysstyrke på1.750 nits.

Kameraerne er ligeledes også uændrede, sammenlignet med forgængeren.

Batteriet er på 4.400 mAh med 25 W kablet opladning og 15W trådløs ladning.

https://www.youtube.com/watch?v=LqctAnNZMgI

Pris og lancering

Samsung Galaxy Z Flip 5 og Galaxy Z Fold 5 kan forudbestilles fra i dag og lander i butikkerne den 1. august. Flip 5 starter fra 9.499 kroner, mens Fold 5 starter fra 14.799 kroner. Se priserne herunder:

Galaxy Z Flip 5 priser

256 GB / 8 GB RAM | 9.499 DKK
512 GB / 8 GB RAM | 10.499 DKK

Galaxy Z Fold 5 priser

256 GB / 12 GB RAM | 14.799 DKK
512 GB / 12 GB RAM | 15.799 DKK
1 TB / 12 GB RAM | 17.699 DKK

Nye tablets og smartwatches: Galaxy Watch 6-serien og Galaxy Tab S9-serien

Udover de to foldbare telefoner, præsenterede Samsung også Galaxy Tab S9-serien, I form af Tab S9, S9+ og S9 Ultra, samt Galaxy Watch 6-serien, bestående af Watch 6 og Watch 6 Classic.

Læs også: Håndholdt PlayStation-konsol er lækket: Project Q

Samsung introducerer Galaxy Z Flip 5 og Galaxy Z Fold 5